( 189 ) 
non a proposito alienum judicavimus illas diversas opiniones breviter ex- 
ponere. Recentiores praesertim auctores inter se minime conveniunt, et 
illae quaestiones ansam praebuerunt egregiis operibus, et inter ea disser- 
tationi clarissimi Home in opere cujus titulus : Philosophical transac- 
tions , anni 1823. Comparatio inter plures Annelides parum ad veritatem 
consequendam confert. Etenim, uti patebit infra, Hirudines et aliae spe- 
cies progignunt pullos ratione omnino a Lumbricis terrestribus diversa. 
Post hanc brevem expositionem , trademus lectori illud quod ex nostris 
observationibus patere videtur, nobis tamen jure remanente opiniones 
immutandi quum contrarium nobis experimenta exhibebunt (1). Quum 
veteres naturae scrutatores hanc partem non sedulo observaverint, illorum 
opiniones silentio praeteribimus. 
I. OPINIONES AUCTORUM DE EVOLUTIONE EMBRYONUM. 
Opinio celeberrimi Swammerdam (2) , claris s imorum queYv u dolpli i et Leo. 
Prior horum anatomicorum dicit Lumbricos terrestres ex ovis omnes 
efformatos egredi, et post exitum nullam mutationem subire; ideoque, 
ait, breviter evadunt idonei pullos progignendo, et feminae habent ova 
facile visibilia. Ex his verbis colligi potest Cei. Swammerdam Lumbri- 
cos habuisse tamquam unico sexu praeditos, quia feminas distinxit. Arbi- 
trabatur illos sse oviparos; et in ovis, verno tempore in terra repertis, 
detexit embryonem et circulationem ejus sanguinis, quamvis sit albidus 
uti jam observavimus. Cl. Leo (3) et Rudolphi eamdem observationem 
fecerunt et contendunt parvulos vermes repertos, verno tempore, in ve- 
siculis aereis et aliis Lumbricorum organis, non esse embryones hujus 
speciei, sed e contra animalia intestinalia generis Vibrionum. Laudati hi 
auctores adjiciunt animalcula illa intestinalia etiam in Lumbricorum ovis 
occurrere. 
(1) Hisce verbis quae conscripsi anno 1826, probatur mihi tunc propositum fuisse novas in r 
vestigationes in posterum instituere: quod revera feci, uti demonstrat additio quae liuic opus- 
culo adjicitur et qua demonstratur modus pullos et ova emittendi apud Lumbricos. 
(2) Biblia Naturae. 
( 5 } De structura Lumbrici terrestris. Regiomonli 1822. Quod opus consulere mihi non 
datum fuit. 
